На основу чл. 34. Закона о јавној својини („Сл. гл. РС“ бр.72/11,88/13,105/14, 104/16-др закон,108/16, 113/17, 95/18 и 153/20), члана 7. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл. гл. РС“бр. 16/2018 и 79/2023), Решења Градске управе града Београда Секретаријата за имовинске и правне послове XXI-04 Број: 463.3-47/2024 од 03.04.2024. године Одлуке Школског одбора Основне школе „Душко Радовић“, Београд, дел. бр. 352/3 од 22.3.2024. године, Комисија формирана одлуком Школског одбора, ОШ „ Душко Радовић“ објављује

**ЈАВНИ ОГЛАС**

**о спровођењу поступка прикупљања писмених понуда путем јавног оглашавања ради давања у закуп непокретности у јавној својини**

**за школску 2024/2025. годину**

**који се налази у објекту ОШ „Душко Радовић“**

1. **ПРЕДМЕТ ДАВАЊА У ЗАКУП**

Предмет давања у закуп, путем прикупљања писмених понуда, је фискултурна сала Основне школе «Душко Радовић», Булевар Зорана Ђинђића 112 , Београд и то:

* **Фискултурна сала**, површине 284.42 m²,

Почетна цена: 3.000,00 динара по сату

Намена: користи се за спортске активности

Радним данима од\_1930 до 2230

 Суботом и недељом од 0900 до 2100

Разгледање просторијe којa je предмет закупа може се извршити радним данима у временском периоду од 10,00 до 13,00 часова.

Напомена: понуђач који конкурише за реализацију спортских активности је у обавези да поштује члан 26. став. 2., члан 27. и члан 29. став 1 од 4. Закона о спорту ("Службени гласник РС", број 10 /2016**) Доставити потврду из гранског Спортског савеза “да је спортско удружење најмање две године члан истог“.**

1. **УСЛОВИ ДАВАЊА У ЗАКУП**

Предметне просторије издају се на период од закључења уговора до 31.8.2025. године.Просторије које су предмет овог огласа не могу бити предмет подзакупа. Закупац је у обавези да просторије користи искључиво у складу са наменом наведеном у огласу - спортске активности и у складу са уговором и редовно плаћа закупнину, у складу са рачуном који испоставља школа.

Закупац не може вршити адаптацију простора који се даје у закуп, без претходне сагласности закуподавца.

Напомена: Простор се неће издавати у дане пробног завршног испита, завршног испита, радних субота и празника.

Закупнина ће се умањити на месечном нивоу за дане када школа не ради, сразмерно томе колико термина закупац није користио.

У почетну цену закупнине нису урачунати остали стални трошкови (услуге за електричну енергију, услуге грејања, градске чистоће, водовода и канализације) које плаћа закупац.

1. **УСЛОВИ ПРИЈАВЉИВАЊА**

**Понуда обавезно мора да садржи (за правна лица):**

* **назив и сeдиштe правног лица,**
* **кoпиjу рeшeња o упису правнoг лица у рeгистар кoд надлeжнoг oргана,**
* **пунoмoћje за лицe кoje заступа пoднoсиoца приjавe,**
* **спорт/активност коју понуђач жели да обавља**
* **доказ о уплати депозита**
* **рачун за повраћај депозита**
* **изнoс понуђене закупнинe**

**Понуда обавезно мора да садржи (за предузетнике):**

* **име и презиме предузетника, адресу, бр.личне карте, јединствени матични**

**број грађана**

* **назив радње, матични број**
* **спорт/активност коју понуђач жели да обавља**
* **дoказ o уплати депозита**
* **број рачуна за повраћај депозита**
* **изнoс понуђене закупнинe**

**Понуда обавезно мора да садржи (за физичка лица):**

* **име и презиме, адресу, број личне карте, јединствени матични број грађана**
* **спорт/активност коју понуђач жели да обавља**
* **доказ о уплати депозита**
* **рачун за повраћај депозита**
* **изнoс понуђене закупнинe**

Трошкови депозита износе 2.000,00 дин.

Депозит уплатити на рачун школе број 840- 1570660-20 код Управе за Трезор.

Пријаве за учешће у поступку јавног надметања достављају се лично или на адресу Школе у року од осам (8) дана од дана објављивања огласа.

Понуде се подносе у затвореној и запечаћеној коверти сваког радног дана од 9.00 часова до 13.00 часова лично у секретаријату школе или поштом на адресу школе: Основна школа „Душко Радовић“, Булевар Зорана Ђинђића 112, Београд, са назнаком: „Понуда за закуп школског простора – не отварати“, са називом и адресом понуђача на полеђини коверте, закључно са осмим даном од дана објављивања огласа.

Подносиоци неблаговремене или непотпуне понуде, не могу учествовати у поступку а непотпуне или неблаговремене понуде се одбацују.

Право учешћа имају сва правна и физичка лица која поседују одговарајућу документацију.

**ИЗБОР НАЈПОВОЉНИЈЕГ ПОНУЂАЧА**

Јавно отварање понуда ће се одржати петог дана од дана када истиче рок за достављање понуда са почетком почетком у 18.00 часова, у просторијама школе ОШ „Душко Радовић“, Булевар Зорана Ђинђића 112.

Основни критеријум за избор најповољнијег понуђача је применом критеријума висине понуђене закупнине.

Уколико подносилац писмене понуде не прихвати почетну висину закупнине или буде изабран за најповољнијег понуђача, а не закључи уговор о закупу, губи право на враћање депозита.

Уколико два или више понуђача понуде исти износ закупнине, Комисија позива понуђаче који су понудили исти износ закупнине да у року од три дана од дана пријема позива, доставе нову писмену затворену понуду са увећаним износом закупнине у односу на претходно дату понуду. Комисија ће хитно заказати време и место одржавања новог јавног отварања накнадно приспелих понуда и утврдити најповољнијег понуђача. Одлука о избору најповољније понуде биће донета у року од 3 дана од дана јавног отварања понуда, и о истој ће сви понуђачи бити благовремено обавештени писменим путем.

Уколико понуђачи који су понудили исти износ закупнине у року од три дана не доставе нову понуду, односно ако су понуђачи доставили нову понуду са истоветном закупнином, Комисија ће путем жреба извршити избор најповољнијег понуђача.

Свим учесницима који нису успели у јавном надметању односно који нису изабрани као најповољнији понуђачи, биће враћен депозит на рачун наведен у понуди у року од 10 дана од дана доношења одлуке Комисије о избору понуђача, а у случају да изабрани најповољнији понуђач не закључи уговор о закупу, губи право на повраћај депозита.

Увид у документацију може се обавити у секретаријату школе по окончању јавног надметања, првог наредног радног дана у периоду од 09,00 до 14,00 часова.

Незадовољни учесници имају право жалбе Школском одбору у року од 8 дана од дана пријема обавештења.

**Додатне информације и обавештења у вези са овим огласом, заинтересовани понуђачи могу добити свакога раднога дана на телефон број 011/319-3844. Или путем е-маила: skola.dusko.radovic@gmail.com**